Ved at bruge en fjernvarmeunit med veksler som der tages udgangspunkt i for dette projekt, undgår
man det direkte tryk fra varmeværket, som sendes ud i forsyningsnettet. Derved er fjernvarmevandet hele
tiden i et lukket system i huset og rørene i huset under samme konstante tryk, nøjagtigt som man kender
det i dag, fra det lukkede kredsforløb ifm. med naturgassen. Fjernvarmevandet i boligen sendes rundt i
radiatorerne eller gulvvarmen med en cirkulationspumpe som i dag. Når fjernvarmevandet har afgivet sin
varme til radiatorerne og til varmtvandsbeholderen sendes det retur til fjernvarmeværket.